GiliGold/VAD_KnessetCorpus huggingface dataset:
<ישראל משען: אני מרים את הכפפה ואני מוכן ללכת אתך ולראות שזה לא מדויק.
יפעת שאשא ביטון: מסעוד גנאים יתקזז אתי ואנחנו נלך לסיור בירושלים לראות כמה נגישים הנפצים.
אורי מקלב: לא, אם זה הרציניות, הרציניות לא נמצאות על המדף, הם מכל מיני מחסנים.
<ישראל משען: איך הדברים האלה מופצים, לצערי אנחנו מוצאים את זה בשווקים.
<ישראל משען: אנחנו מוצאים את זה במקומות, אנחנו מוצאים את זה על ידי ילדים ונערים שמגיעים עם תרמילים ומוכרים לילדים.
יפעת שאשא ביטון: נכון, נכון, זה הפיראטיים.
<ישראל משען: אנחנו מוצאים את זה אצל כל מיני רוכלים שמגיעים - - -
יגאל גואטה: אבל הילדים האלה תמיד מקבלים מאיזה אחד מרכזי בשכונה, לו יש סוכנים.
<ישראל משען: אני לא יודע אם אתה ירושלמי, אבל היה לנו אחד כזה בשוק מחנה יהודה שהוא כבר - - -
יגאל גואטה: אני לא ממחנה יהודה, אני מפרדס כץ, זה בסדר.
<ישראל משען: גם שמה, בפרדס כץ אותו סיפור.
יפעת שאשא ביטון: הרעיון הוא שזה נכנס לארץ בצורה מסוימת.
<ישראל משען: אני אסביר.
<ישראל משען: מה שאנחנו רואים, אנחנו רואים רוכלים שמגיעים עם מכוניות ומוכרים מתוך מכוניות בקרבת בתי הספר, בתי כנסת, ישיבות – אלו כל המקומות הקריטיים של השימוש בצעצועים המסוכנים.
<ישראל משען: איך נכנס לארץ, כמו כל דבר אחר שמוברח למדינה.
<ישראל משען: אתה לא יכול לסגור את הנמלים, אני לא יודע, יש פה איש המכס שהוא יספר לנו איך בדיוק בודקים.
<ישראל משען: כל מכולה וכל יבואן צעצועים מקבל רישיון ייבוא.
<ישראל משען: ברישיון ייבוא הוא צריך להצהיר, אני לא צריך לגזול את דבריו של איש המכס שיסביר לנו.
<ישראל משען: יש שקיפות לכל מכולה שנכנסת.
<ישראל משען: היה לנו מקרה לפני חצי שנה יחד עם המשטרה.
<ישראל משען: מישהו הביא שתי מכולות לקריסמס, בובות.
<ישראל משען: היה לנו מידע, בתוך שתי המכולות האלה מצאנו חזיזים, מצאנו כל זה.
<ישראל משען: יחד עם המשטרה החרמנו את הכול.
<ישראל משען: איך ממגרים את הדבר הזה, כדי למגר את הדבר הזה צריך להעניש.
<ישראל משען: לצערי, העונש הוא לא גבוה.
<ישראל משען: מונח על שולחן הכנסת היום לקריאה שנייה או שלישית חוק צעצועים מסוכנים.
<ישראל משען: בחוק הקנס צריך להגיע ל-230 אלף שקל.
<ישראל משען: היום הקנס הוא 30 שקל או שנת מאסר.
<ישראל משען: בחוק החדש, בעזרת ה', שאנחנו נצליח להעביר אותו עד פורים הבא, הקנס יהיה 230 אלף שקל, שלוש שנות מאסר.
יפעת שאשא ביטון: זה נמצא בקריאה שנייה ושלישית?
<ישראל משען: זה נמצא בקריאה שנייה, את הראשונה הוא עבר.
<ישראל משען: עכשיו זה חזר לוועדת הכלכלה, אני לא יודע על שום מה זה מתעכב.
יפעת שאשא ביטון: זו הצעה ממשלתית?
<ישראל משען: כן, כן.
יפעת שאשא ביטון: צריך לבדוק את הסטטוס שלה.
יפעת שאשא ביטון: לעלות את הקנס בעצם.
יגאל גואטה: מה בעצם היא אומרת?
<ישראל משען: ברגע שהקנסות יהיו גבוהים ובתי המשפט, ששם לא השליטה שלנו, יקנסו את האנשים שתופסים - - -
אורי מקלב: אם אני לא טועה, יש שם גם קנסות מנהליים.
<ישראל משען: אין מנהליים.
<ישראל משען: זה פלילי.
אורי מקלב: בחוק החדש?
<ישראל משען: אה, בחוק החדש כן.
<ישראל משען: בחוק החדש מדברים על קנסות מנהליים ודברים כאלה.
<ישראל משען: כיום זה פלילי וזה מגיע ל-30 אלף או לשנת מאסר.
<ישראל משען: כמובן, כאשר בית משפט יפסוק קנסות גבוהים או יעניש אנשים בצורה דרמטית והיה לזה פרסום נאות, אני חושב שזה יהיה מרתיע - - -
יגאל גואטה: מה הקנס המוצע, 30 אלף?
<ישראל משען: היום זה מגיע ל-23,900 או שנת מאסר.
<ישראל משען: המוצע זה 230 אלף או שלוש שנים מאסר.
אורי מקלב: אני חושב שיש בררת קנס.
<ישראל משען: משרד הכלכלה ביחד עם המשטרה מטפל בעסקים, הוא לא מטפל באזרחים - - -
יגאל גואטה: למה לא שלילת רישיון?
<ישראל משען: זה בחוק, זה הכנסת לא אני.
יפעת שאשא ביטון: יש פה הצעת חוק שמאוד מחמירה, בואו, אפשר לעשות את זה ככה - - -
<ישראל משען: משרד הכלכלה יחד עם המשטרה מטפל עכשיו בעסקים, כל מהלך עסקי.
<ישראל משען: אני לא מדבר על נערים, עם נערים המשטרה מטפלת ועם כל הילדים, היא מטפלת בכל הדברים האלה.
<ישראל משען: כמובן שכולנו משתדלים למגר את זה, זה תלוי מאוד במידע שאנחנו מקבלים.
<ישראל משען: אנחנו גם שותפים למידע שמגיע למשטרה, ל-106 לרשויות, זה מתנקז במוקד אצלנו ומשתדלים להגיע לכל מקום.
<ישראל משען: להגיד שיש פקח על כל חנות, אין.
<ישראל משען: יש לנו עסקים יותר יפים, ההסברה היא הכי חשובה.
יפעת שאשא ביטון: אני אשמח עם ההסברה.
יפעת שאשא ביטון: אני רואה שזה יצא בינואר 2016- - -
<ישראל משען: בכל שנה זה יוצא בינואר.
יפעת שאשא ביטון: לנסות לעשות את זה או פעמיים כדי שגם לקראת פורים זה יעלה למודעות, או פשוט מלכתחילה לכוון את זה לתקופה של לפני פורים, כדי שתהייה לזה אפקטיביות מידית ואז אנחנו נוכל להרוויח את זה.
אורי מקלב: עוד תוספת, הוא אמר שהוא חלק עלי שהשנה יש יותר.
אורי מקלב: אתה אומר שהשנה יש פחות אתה לא הסברת.
<ישראל משען: מהניסיון שלנו בחודש האחרון, אנחנו לא מוצאים את זה.
<ישראל משען: הייתה לנו בעיה בהר הבית שאני לא רוצה להיכנס לזה.
יפעת שאשא ביטון: שוב, הוא מדבר רק על הפיראטיים.
אורי מקלב: כן, בגלל שאתם לא נמצאים אתם לא תפסתם ולכן יש יותר.
אורי מקלב: אם הייתם תופסים יותר באמת היה פחות.
<ישראל משען: אני לא רוצה לקחת את כבודם של המשטרה.
אורי מקלב: אתם צריכים להביא את הכתובות, מי שמטפל זו המשטרה.
יפעת שאשא ביטון: חבר הכנסת יגאל גואטה ואחר כך נציגת משרד החינוך, בבקשה.
יגאל גואטה: תודה, בוקר טוב לכולם.
יגאל גואטה: ברשות היושבת ראש, אני חושב שאנחנו טועים בשני נושאים בסיסיים.
יגאל גואטה: אחת, גם העלון הזה נראה כמו מסיבת פורים עם צבעים יפים, וקוראים לזה "צעצועים מסוכנים" – זה לא צעצועים, זה מטעני חבלה וצריך להתייחס לזה כך.
יגאל גואטה: אלו ממש מטעני חבלה.
יגאל גואטה: אני מתעסק שנים רבות בצעצועים, אלו ממש מטעני חבלה, זה לא משחקי ילדים.
יגאל גואטה: לפי דעתי, חוץ מהקפצונים והפיקות, גם בזה יש בעיה- - - <קריאה:> אבל הם חוקיים.
יגאל גואטה: נכון, הם חוקיים - - -
אורי מקלב: אבל לא כולם בתקן.
אורי מקלב: לא כולם בתקן, גם באלה יש כאלה שהם - - -
יגאל גואטה: בדיוק, גם באלה החוקיים יש בעיה, אלה שמביאים את החוקיים בלי תקן.
יגאל גואטה: פה אני רוצה לנגוע בנושא הבסיסי השני שלפי דעתי אנחנו טועים בו.
יגאל גואטה: ידידי ממשרד הכלכלה אמר שאין לנו מספיק פקחים שיסתובבו בחנויות - - -
<ישראל משען: אני אמרתי - - -
יפעת שאשא ביטון: הוא אמר שאין פקח על כל חנות.
<ישראל משען: אמרתי שאין פקח על כל חנות.
יגאל גואטה: בסדר, זה אותו דבר, זו המשמעות, אין מספיק פקחים שיסתובבו בכל החנויות.
יגאל גואטה: אולי לקחת את הפקחים האלה חמישה חודשים לפני זה ולשים אותם בנמל כשמגיעים הקונטיינרים.
יגאל גואטה: הרי זה מתפרס ל-15 אלף חנויות במדינת ישראל, אבל כשזה מגיע לנמל זה לא מגיע ל-15 אלף קונטיינרים.
יגאל גואטה: אולי מדובר ב-300 קונטיינרים.
יגאל גואטה: פשוט לבדוק קונטיינר, קונטיינר, קונטיינר, קונטיינר – משם מתחילה המחלה.
יגאל גואטה: המחלה לא מתחילה פה, המחלה מתחילה שם בנמל כשהקונטיינר מגיע.
יגאל גואטה: כשבודקים אותו גם מכון התקנים וגם המכס וגם, וגם, וגם.
יגאל גואטה: אני אומר לכם שגם יבואנים מעבירים קונטיינרים של נפצים מסוכנים בצורות כאלה ואחרות, או.
יגאל גואטה: קיי, ואני לא רוצה להרחיב פה את הדיבור על זה.
יגאל גואטה: אני חושב שמשרד הכלכלה וכל מי שנוגע בנושא הזה, צריך לאחד את כל הכוחות ארבעה חודשים לפני הזמן.
יגאל גואטה: לא עכשיו, ארבעה חודשים לפני פורים כשקונטיינרים מגיעים לארץ, פשוט לשבת קונטיינר, קונטיינר ולשלול.
יגאל גואטה: אני לא יודע איך לעשות את זה בצורה חוקית, אולי צריך להגיש הצעת חוק פרטית לשלול רישיון של ייבואן שמביא כאלה דברים.
יגאל גואטה: אבל, זה פשוט סוגים של מטעני חבלה, במפורש.
יגאל גואטה: מעבר לזה שזה מסוכן לילד בעצמו ומסוכן לסובבים אותו, אני עובר ברחוב בפרדס כץ ואני רואה ילד שרואה בנאדם מבוגר בגיל 80 והוא אומר: 'וואלה, בוא נעשה עליו בדיחה'.
יגאל גואטה: תק, זורק לו ליד הרגל ואותו בנאדם בן 80 עוד שנייה מקבל התקפת לב, ממש עוד שנייה התקפת לב.
יגאל גואטה: אגב, אצלנו בבית הכנסת יש הוראה חד-משמעית, 'אין נפצים בבית הכנסת', חד-משמעית.
יגאל גואטה: הנזק שהם עושים בקולות הנפץ, שלשום דיברתי עם חבר בטלפון, אני שומע כל הזמן נביחות אצלו בבית.
יגאל גואטה: אני אומר לו: 'תגיד לי, מה זה הכלב הזה שנובח אצלך כל הזמן בבית, מה קרה?'.
יגאל גואטה: הוא אומר לי: 'אתה לא מבין.
יגאל גואטה: איך שמגיע פורים הוא חודש ימים נובח.
יגאל גואטה: הוא שומע נפצים הוא משתולל' - -
<ישראל משען: זיקוקים.
יגאל גואטה: זיקוקים, נפצים, לא יודע מה.
<ישראל משען: כלב פוחד מזיקוקים.
יגאל גואטה: הוא אומר לי: 'לפעמים אני לא שומע את זה, הכלב שומע את זה והוא כל היום נובח, נובח, נובח'.
יגאל גואטה: בקיצור, נהייה פה מצב שכל הסביבה ניזוקה מהסיפור הזה.
יגאל גואטה: נכון שמשרד החינוך צריך לטפל בזה, אבל משרד החינוך זה כבר שלב מאוחר, ההסברה זה זמן יותר מאוחר.
יגאל גואטה: באמת אני חושב שצריך לאגד את כל המשאבים על הקטע של ייבוא, שם לעצור את זה מבחינת המכס, מבחינת משרד הכלכלה, פקחים, משטרה וכל מה שלא יהיה.
יגאל גואטה: פשוט בצורה הכי חמורה להעניש את היבואנים האלה.
יגאל גואטה: היום, כפי שאמרה היושבת ראש, באמת כמעט בכל מקום שאתה הולך אתה רואה, לא מטעני חבלה מהסוג שאנחנו רואים פה כמו כוורת זיקוקי דינור שזה משה משוגע לגמרי.
יגאל גואטה: בשנה שעברה שמעתי שילד בפרדס כץ התפוצץ לו באוטו דבר כזה, לקח לו את כל האצבעות.
יגאל גואטה: התפוצץ לו באוטו, לא יודע באיזה צורה, אבל הכוורת הזאת זה משהו נורא ואיום, זה ממש מטען חבלה.
אורי מקלב: דרך אגב, משתמשים בזה היום נגד שוטרים, אתה רואה את זה כשמשתמשים בזה.
אורי מקלב: יש לזה הרבה שימושים.
אורי מקלב: רב-שימושי.
יגאל גואטה: יכול להיות שבאמת צריך להכניס כתבי אישום ליבואנים האלה , בסופו יום זה מגיע גם לאיזה גופים עוינים שמשתמשים בזה נגדנו, אני לא יודע.
יגאל גואטה: אני אומר שוב פעם, צריך להתחיל את זה ממש ארבעה-חמישה חודשים ביבוא, בנמל, שם לקחת את הפקחים שאמורים להסתובב בחנויות ולשים אותם בנמל לבדוק קונטיינר-קונטיינר.
<ישראל משען: אני רוצה לחדד, אני רוצה לדייק.
<ישראל משען: אנחנו פועלים כל השנה בנושא של הייבוא עם יבואני הצעצועים.
<ישראל משען: כל ייבואן צעצוע מקבל רישיון ליבוא.
<ישראל משען: זה נבדק במכס וזה נבדק היטב היטב - - -
יגאל גואטה: אתה יודע שאמרתי קודם שאני לא רוצה להרחיב את הנושא, אתה בטוח רוצה לסחוף אותי לשם.
יגאל גואטה: אני אומר לך, אני בענף הזה 30 שנה.
יגאל גואטה: צעצועים, יבואנים מביאים מה שהם רוצים, או.
יגאל גואטה: קיי, אתה רוצה שאני אביא לך אותם?
יפעת שאשא ביטון: לא צריך לצעוק, חבר הכנסת יגאל - - -
יגאל גואטה: לא.
יגאל גואטה: לא, זה הקול שלי.
יגאל גואטה: את רוצה שאראה לך מה זה לצעוק?
<ישראל משען: צריך להיות הגון, הם עושים עבודה טובה.
יגאל גואטה: הכל בסדר וכולם עושים עבודה טובה ואני אומר לך שהם מכניסים לארץ כל מה שהם רוצים, בתשלום, בככה, בככה, ובככה וככה.
יפעת שאשא ביטון: שוב אני רוצה להדגיש, אני אמרתי את זה גם בראשית דבריי.
יפעת שאשא ביטון: יותר קל לעקוב אחרי יבואנים לצורך העניין, בסדר, כי אנחנו יודעים מי הם, אנחנו יודעים מתי הם מייבאים - - -
אורי מקלב: זה המקור.
יגאל גואטה: שם לגדוע את זה.
יפעת שאשא ביטון: שם קל לנו לפקח.
יפעת שאשא ביטון: אני מצפה שבאמת נהייה עם היד על הדופק לקראת פורים, לצורך העניין לגבי מה שהם מייבאים.
יפעת שאשא ביטון: אבל, אני חושבת שהבעיה שלנו היא עוד יותר גדולה בזה שיש ייבוא פיראטי, לא של ייבואי צעצועים, של אנשים פרטיים אחרים, אותם אנשים - - -
יגאל גואטה: כן, אבל זה לא כמויות, זה בשוליים.
יגאל גואטה: הכמויות הגדולות זה בקונטיינרים.
יפעת שאשא ביטון: הם מזמינים את זה בקונטיינר - - -
יגאל גואטה: קונטיינר, פיראטי?
יפעת שאשא ביטון: הם מביאים בקונטיינר, בוודאי.
<שבתי גרברציק: לא בקונטיינר שלם תכף הוא יסביר לך איך בקונטיינר של כלי בית למשל מייבאים.
<שבתי גרברציק: בקונטיינר נשאר מטר פנוי - - -
יגאל גואטה: או.
יגאל גואטה: קיי, את זה אני מכיר.
יגאל גואטה: אבל, שוב פעם, קונטיינר לא ב-E-bay בקונטיינר.
יגאל גואטה: לכן אני אומר ששלושה חודשים לפני הזמן, תאמיני לי, אני יכול להגיד בדיוק מתי מתחיל התאריך שהנפצים מתחילים להגיע מסין ומאיים.
יגאל גואטה: אני אמרתי לך שאני מתעסק בזה 30 שנה.
יגאל גואטה: בדיוק מתי הנפצים - - -
אורי מקלב: זה העיסוק - - -
יגאל גואטה: מה, אתה רוצה שאני אגיד לך פה ליד כולם שאני מקבל טלפונים מאנשים: 'שלום, יש לך קונטיינר בדרך, יש לי מישהו שיכול לדאוג שזה לא יעבור בדיקה'.
יגאל גואטה: מה, אנחנו לא בת יענה ולא - - -
אורי מקלב: היושבת ראש, אולי יש במשרד הכלכלה נתונים כמה הם באמת אכפו, כמה הם תפסו.
אורי מקלב: שיביא את הדברים האלה.
יגאל גואטה: אני אומר לך, במתכונת הזאת יהיה קשה מאוד.
יגאל גואטה: אבל, אם ייקחו את כל הפקחים - - -
יפעת שאשא ביטון: חבר הכנסת יגאל גואטה, תן רגע להשיב.
יפעת שאשא ביטון: אני חושבת שחבר הכנסת אורי מקלב שאל שאלה חשובה.
יפעת שאשא ביטון: יש לנו באמת נתונים לגבי - - -
<ישראל משען: לגבי השנה האחרונה.
<ישראל משען: לגבי השנה האחרונה אני מדבר שבועיים-שלושה לפני פורים, ביקרנו בקרוב ל-250 עסקים בכל הארץ, פקחים יחד עם תחנות המשטרה.
<ישראל משען: במשטרה משקיעים המון זמן, אני יודע.
<ישראל משען: נתפסו אצלנו המון כלים שהם דומים לנשק אמתי, אולי לא מודעים לזה.
<ישראל משען: כל הטרנד הזה, כל ארספוד, טלבולד - - -
יגאל גואטה: האקדחים עם הכדורים הצהובים האלה.
יגאל גואטה: זה מוציא עין בשנייה.
<ישראל משען: המתכת, הרוגטקות, - - -
אורי מקלב: מול הכמות שאתם יודעים, מה הכמות, כמה נתפסו, אנחנו קצת עומדים, פיראטי זה נראה לי.
אורי מקלב: במבחן התוצאה אתם נכשלתם.
יפעת שאשא ביטון: אנחנו נדרוש אחר כך אכיפה מוגברת.
יגאל גואטה: אבל בנמל - - -
יפעת שאשא ביטון: אי אפשר לנהל כך את הדיון כשכולם מדברים.
<ישראל משען: נתונים מדויקים אנחנו נקבל לקראת סוף פורים, אנחנו נדע בדיוק מה יש אצלנו.
יגאל גואטה: מכסים משנה שעברה יש לנו?
<ישראל משען: בוודאי שיש.
יגאל גואטה: עד רבה.
יגאל גואטה: ספר.
<ישראל משען: אנחנו תפסנו קרוב לשניים-שלושה קונטיינרים שיש בהם צעצועים מסוכנים - - -
יגאל גואטה: כמה לפי הערכתכם נכנסו לפה?
יגאל גואטה: מתוך הכמה שכן נכנסו ולא תפסתם.
<ישראל משען: אני לא יודע.
<ישראל משען: אני לא יכול להגיד לך.
<ישראל משען: איך אמרה היושבת ראש, כל הפיראטים וכל הדברים האלה, חבר'ה זה לא פשוט, זה הברחות זה - - -
יפעת שאשא ביטון: זה לא פשוט.
יפעת שאשא ביטון: חברת הכנסת איילת נחמיאס.
איילת נחמיאס ורבין: אני מצטערת, הזעיקו אותי לדיון אחר, סליחה.
יפעת שאשא ביטון: אני רוצה לומר משהו קונקרטי, באמת אנחנו לא נפתור כרגע את כל הסוגיה של האכיפה וכדומה, אנחנו שבוע לפני פורים.
יפעת שאשא ביטון: אנחנו כן נבקש את זה כדי להכין את עצמנו לפחות לשנה הבאה.
יפעת שאשא ביטון: אנחנו נוציא מפה הנחיות מאוד ברורות.
יפעת שאשא ביטון: אבל, בשבוע הבא פורים והשאלה היום, כאן ועכשיו, איך אנחנו יכולים למנוע או למזער פגיעות של ילדים בשימוש בנפצים.
יפעת שאשא ביטון: בעיניי זאת המטרה, מטרה שהיא ישימה וריאלית כי אחרת אנחנו מנהלים דיון שהוא לא רלוונטי, לצורך העניין, לשבוע הקרוב.
יפעת שאשא ביטון: חלילה, זה מבלי להמעיט בדברים שאתה אומר, נהפוך הוא, אנחנו ניקח אותם ברצינות כדי שתהייה הערכות מסודרת - - -
יגאל גואטה: כדי שבשנה הבאה נמצא ש - - -
יגאל גואטה: מטפלים בחולה.
יפעת שאשא ביטון: כם אני כן רוצה לעבור לנציגת משרד החינוך ואחר כך נציגי "בטרם"" וחבר הכנסת מסעוד גנאים, כשתרצה לדבר בשמחה, תסמן לי.
יפעת שאשא ביטון: משרד החינוך, בבקשה.
<רותם זהבי: יש נציג.
יפעת שאשא ביטון: נציג, סליחה.
<רותם זהבי: משרד החינוך הוציא לאורך כל השנים - - -
יגאל גואטה: שם, תפקיד?
יפעת שאשא ביטון: רותם זהבי.
<רותם זהבי: רותם זהבי, אני מנהל בטיחות ארצי במשרד החינוך.
<רותם זהבי: נעים מאוד.
<רותם זהבי: למשרד החינוך יש לו הנחיות מאוד מאוד ברורות לאורך כל השנה, לקראת החגים וחג הפורים הוא מוציא הנחיות.
<רותם זהבי: זה מאוד ברור גם למנהלי בתי ספר מה מותר להם ומה אסור להם.
<רותם זהבי: בכל זאת אנחנו מדגישים ואנחנו גם מעדכנים את זה מעת לעת.
<רותם זהבי: במידה ויש איזה אמצעים מסוכנים שקיימים וכו', אנחנו מדגישים את העניין הזה.
<רותם זהבי: אנחנו גם מחלקים את הפלקטים ואת העלונים שאנחנו עושים יחד עם משרד הכלכלה גם לבתי ספר, כולל פלקטים, כולל עלונים.
<רותם זהבי: אנחנו בהחלט - - -
מסעוד גנאים: את העלונים האלה יש בערבית לבתי ספר ערביים?
מסעוד גנאים: יש?
<רותם זהבי: דרך אגב, זה לא רק בפורים, גם ברמדאן אנחנו מדגישים את העניין הזה למגזר.
<רותם זהבי: כמו שזה רלוונטי למגזר היהודי בפורים כך זה גם רלוונטי למגזר הערבי ברמדאן.
<רותם זהבי: זהו, הנושא הזה מאוד מאוד מקפידים עליו.
<רותם זהבי: ההנחיות שלנו מגיעות, פעם אחת דרך משרד החינוך.
<רותם זהבי: פעם שנייה דרך הרשויות כי יש לנו נציגים ברשויות שגם עובדים מול בתי הספר.
<רותם זהבי: הנושא הזה עוטף את בתי הספר בעניין כולל מנהלי בתי ספר שעומדים ומסבירים בדיוק, גם למורים וגם לתלמידים, מה מותר ומה אסור ואוכפים את זה.
<רותם זהבי: אני חושב שהבעיה היא לאו דווקא בתוך בתי הספר.
<רותם זהבי: הבעיה באמת כשהילדים יוצאים החוצה לרחוב, למגרשי המשחקים, לכל מיני מקומות שאין בקרה ואין פיקוח ושם הכול חוגג.
<רותם זהבי: מה שאמר פה חבר הכנסת זה נכון.
יפעת שאשא ביטון: במחילה, אני ככה רוצה לומר משהו לגבי חוזרי מנכ"ל.
יפעת שאשא ביטון: אני יודעת שזה מופיע ואני יודעת שחל באמת איסור להביא נפצים וחומרים מסוכנים לבתי הספר.
יפעת שאשא ביטון: אבל, הרבה פעמים יוצא שהחוזר הוא מבחינת המלצה.
יפעת שאשא ביטון: זאת אומרת, חשוב לי לדעת עד כמה באמת העניין הזה נאכף בתוך שטחי בתי הספר.
יפעת שאשא ביטון: זאת אומרת, אם אני ארד בפורים לבתי הספר השונים ואבקר, האם אני אראה תופעות של נפצים?
יפעת שאשא ביטון: אתה יודע, מחולקים פנימה לתוך - - -
<רותם זהבי: את מדברת על 2 מיליון תלמידים, את מדברת על 4,000 בתי ספר - - -
יפעת שאשא ביטון: אבל אני מדברת על מנהל בכל בית ספר שבהחלט יכול לאכוף את זה.
יפעת שאשא ביטון: זאת אומרת, זה לא בשמיים.
<רותם זהבי: בוודאי שהוא יכול לאכוף.
<רותם זהבי: כשהוא עושה מסיבת פורים הוא מתדרך לפני זה את הילדים, את המורים, הוא מדריך אותם מה מותר, מה אסור.
יפעת שאשא ביטון: יש סנקציות?
<רותם זהבי: יש הרבה מאוד אלמנטים של בטיחות שקושרים במסיבה, זה לא רק העניין הזה.
<רותם זהבי: יש פה עניין של איזה סוג של תחפושות, מה מותר מה אסור, איך מנהלים את המסיבה הזאת.
<רותם זהבי: המנהלים עושים את זה לאורך כל השנה - - -
יפעת שאשא ביטון: יש שיח עם התלמידים?
יפעת שאשא ביטון: כי בעצם השיח עם התלמידים לא משאיר את זה רק במעגל התוך בית ספרי, אלא הוא יכול לתרום מבחינת ההסברה והמודעות גם למה שקורה בשעות שלאחר הלימודים.
יפעת שאשא ביטון: נציגת "בטרם".
יפעת שאשא ביטון: אני אשמח גם לנתונים וגם למידע שיש ברשותכם.
יפעת שאשא ביטון: ספרי לנו קצת על ההסברה שתפרוץ היום בערב, נכון?
<אביטל אופל פנקס: נכון.
<אביטל אופל פנקס: קודם כל אני אתחיל ואומר שאני מאוד מזדהה עם האמירה שאמר חבר הכנסת גואטה, באמת השם צעצועים מסוכנים מאוד מאוד מטעה.
<אביטל אופל פנקס: מדובר בחומרי נפץ לכל עניין ודבר והוא עדיין נתפס בידי הרבה, ההורים אפילו, לפעמים אני שומעת אבות: 'זה משחק ואפילו כמשחק לגיטימי ומהנה' – זה משהו שצריך למגר, כי הרבה מהמשחק הזה הוא ממש בחסות, אפילו בחסות ההורים.
<אביטל אופל פנקס: אני אפתח בנתונים ואומר שיש בעיתיות בנתונים מבחינת היקף הבעיה, באמת לדעת כמה ילדים נפגעים, כי כשבאים לבתי החולים יהיה כתוב בטפסים שמדובר בחתך או בדקירה, אולי יגידו שמודבר שיש קטיעת אצבעות או פגיעה בראיה, אבל לא יגידו מה המוצר המעורב.
<אביטל אופל פנקס: אנחנו בארגון בטרם, נכון היום בעצם פועלים ב-9 בתי חולים ששם הכנסנו שדות נוספים של מידע.
<אביטל אופל פנקס: זה רק 9 בתי חולים מתוך קרוב ל-30 בתי חולים.
<אביטל אופל פנקס: באותם בתי חולים אנחנו יכולים להגיד, באותן פגיעות, לתת איזה מדגם מאוד מאוד יפה, מאוד גדול ואנחנו יכולים לאפיין - - -
יפעת שאשא ביטון: לשייך את זה לסוג הזה.
<אביטל אופל פנקס: לדבר באחוזים.
<אביטל אופל פנקס: כל מספר שאני אגיד פה, אני חייבת להגיד, זה מספר חסר של ההיפגעויות.
<אביטל אופל פנקס: יש לנו באמת שני מקורות מידע שאנחנו ניתחנו, גם מחדרי מיון, סליחה, ב-10 בתי חולים בין 2010 ל-2014.
<אביטל אופל פנקס: שם היו לנו 102 מקרים שתועדו.
<אביטל אופל פנקס: יש לנו גם מאגר תקשורת שבו אנחנו אוספים, לרוב במאגר תקשורת מדובר בהיפגעות יותר קשה שהתקשורת מדווחת עליה.
<אביטל אופל פנקס: שם היה מדובר על 143 ילדים שנפגעו בין 2008 ל-2013.
<אביטל אופל פנקס: מה שאנחנו רואים מהמדגם הזה כשניתחנו אותו, באמת לקראת פורים אנחנו באמת מדברים על פי שתיים וחצי ילדים שנפגעים עקב צעצועים מסוכנים.
<אביטל אופל פנקס: 90% מהם בנים – זה לא מפתיע.
<אביטל אופל פנקס: כאשר קבוצת הגיל הכי משמעותית באופן ניכר היא קבוצת הגיל של 10 עד 14.
<אביטל אופל פנקס: מלבד זאת, מנגנוני ההיפגעות השכיחים ביותר זה עצם כוויות.
<אביטל אופל פנקס: מעל ממחצית הילדים שאושפזו או שהגיעו לחדרי מיון הגיעו לחדרי מיון עקב כוויות.
<אביטל אופל פנקס: השאר, מדובר בחתכים, בחבלות מאוד מאוד קשות.
<אביטל אופל פנקס: כמו שנאמר פה, אנחנו רואים מקרים מאוד קשים ואפילו ילדים שאיבדו חמש אצבעות, אנחנו רואים פגיעה מאוד קשה בראיה עקב המשחק עם חומר הנפץ הזה.
<אביטל אופל פנקס: אגב, רק עכשיו, עוד מעט אני אספר על הסרטון שאנחנו מעלים ביחד עם משרד הכלכלה הערב - - -
יפעת שאשא ביטון: היינו זוכים לראות אותו ראשונים.
<אביטל אופל פנקס: ערוץ 2 יעשה היום השקה של זה.
<אביטל אופל פנקס: אני תכף אספר על זה.
<אביטל אופל פנקס: אני מאוד מאוד ממליצה לראות חדשות ערוץ 2 היום.
<אביטל אופל פנקס: באמת לקראת פורים אנחנו בקשר עם בתי חולים שמרימים לנו טלפון, שניים רק ביומיים אחרונים: שלושה ילדים שנפגעו מנפצים וחזיזים, ואנחנו לא שומעים על זה באף עיתון, זה לא היה באף מקום, זה לא נספר, ילדים שנפגעו באופן קשה.
<אביטל אופל פנקס: אני גם רוצה לומר עוד משהו, ההבדל בין חזיזים ונפצים של היום לבין החזיזים ונפצים של העבר הוא באמת מאוד משמעותי.
<אביטל אופל פנקס: הורים גם, אני חוזרת שוב למקום של ההורים, חושבים שזה משחק, הם אומרים: 'אנחנו גדלנו עם זה, אנחנו לא נפגענו.
<אביטל אופל פנקס: כל הזמן הייתי משחק עם נפצים וחזיזים ולא קרה לי דבר', אין מודעות.
<אביטל אופל פנקס: אין מודעות שמדובר היום בחומרי נפץ מסוכנים שהם הרבה יותר מסוכנים ממה שהיה בעבר.
<אביטל אופל פנקס: מכוון שכך, אנחנו באמת חושבים שמלבד הנושא של אכיפה וענישה, שאי אפשר להמעיט בחשיבות שלהן, אני שמחה שכבר דיברו כאן על תזכיר החוק המאוד מאוד חשוב שחייבים כבר לקדם אותו ולוודא, זה כבר כמה שנים.
<אביטל אופל פנקס: אני חייבת לציין, אנחנו ישבנו - - -
יפעת שאשא ביטון: על מה שהוא מדבר שקריאה שנייה ושלישית?
<אביטל אופל פנקס: כבר עובדים על זה באופן מאוד רציני במשרד הכלכלה כמה שנים.
<אביטל אופל פנקס: גם אנחנו ישבנו איתם על תזכיר חוק החשוב הזה, הוא באמת יכול לשפר באופן ניכר את המצב.
<אביטל אופל פנקס: מה שהיה עד עכשיו, מבחינת הענישה, היינו שומעים על ענישה גם של 1,000 שקל, 2,000 שקל, ענישה ממש מגוחכת.
<אביטל אופל פנקס: לכן, בהצעת החוק הזאת אי אפשר להמעיט בחשיבות שלה.
<אביטל אופל פנקס: בנוסף לענישה ואכיפה הנושא של ההסברה, שהורים יבינו שזה חומר נפץ, שזה לא מה שהיה כשהם שיחקו בו.
<אביטל אופל פנקס: עד כמה מסוכן, אנחנו חייבים לעשות הסברה.
<אביטל אופל פנקס: אנחנו פעלנו ביחד עם משרד הכלכלה.
<אביטל אופל פנקס: היום בערב יושק קמפיין ריאלי שבאמת הורים וילדים, אחרי שהם יראו את הקמפיין הזה הם יבינו שזה לא צעצוע ושזה חומר נפץ, ושיבינו את הסכנה.
<אביטל אופל פנקס: זהו.
<אביטל אופל פנקס: אני באמת מקווה שההסברה הזאת תשפיע ותבהיר להם עד כמה המשחקים האלה הם לא משחקים, הם סכנת חיים.
יפעת שאשא ביטון: אנחנו חוזרים עוד פעם, ממש עובר כחוט השני העניין של האחריות ההורית כאן, בעצם המודעות של ההורים והמעורבות שלהם בתהליך של למגר את התופעה או למזער את הפגיעה בילדים שלהם כמו גם בילדים אחרים.
יפעת שאשא ביטון: זו אמירה חשובה.
<אביטל אופל פנקס: כמעט כל המקרים הם ליד הבית ממש, זה פחות במוסדות חינוך, הרבה יותר בבית.
<אביטל אופל פנקס: ההורים פשוט צריכים להרים את האף ולראות מה קורה עם הילדים שלהם - - -
יפעת שאשא ביטון: לא צריך להרים את האף, מספיק לשמוע.
יפעת שאשא ביטון: את יודעת - - -
<אביטל אופל פנקס: ולוודא מה קורה עם הילדים שלהם.
יפעת שאשא ביטון: גם כשאנחנו לא רוצים אז שומעים - - -
<אביטל אופל פנקס: נכון, שומעים כל הזמן.
יפעת שאשא ביטון: מכון התקנים.
יפעת שאשא ביטון: חבר הכנסת גנאים, אתה רוצה לדבר?
מסעוד גנאים: אחרי מכון התקנים.
<דליה ירום: תודה רבה.
<דליה ירום: דליה ירום, אני מנהלת המעבדה לכימיה וטקסטיל במכון התקנים.
<דליה ירום: המעבדה היא אותה מעבדה שאחראית גם על בדיקות צעצועים וגם על בדיקות זיקוקי דינור.
<דליה ירום: אני מוכרחה להגיד שאנחנו מעבדה.
<דליה ירום: זאת אומרת, אנחנו עושים בדיקות.
<דליה ירום: אני רוצה לברך את חבר הכנסת גואטה, הוא פשוט פגע בול למטרה.
<דליה ירום: זאת אומרת, כמי שבאה מעולם התקינה, באמת התקינה מפרידה בין צעצועים לבין חומרי נפץ, לבין מה שמכיל זיקוקי דינור.
<דליה ירום: אגב, בתקינה הכניסו את הפיקות לנושא צעצועים כאשר הרעיון מה משקל חומר נפץ, אבקת השריפה הם קוראים לזה בתקן, בתוך המוצר.
<דליה ירום: אבל, התקן באמת מתייחס לזה.
יגאל גואטה: זה צריך להיות באותו תקן של גפרורים.
<דליה ירום: זה סוג אחר של אבקת שריפה וזה כבר בהיבט הכימיה.
יגאל גואטה: זה אותו סוג.
יגאל גואטה: כשהיינו ילדים קטנים היינו שמים את האדום של הגפרורים בתוך מפתח ועושים - - -
<דליה ירום: היום כבר לא.
<דליה ירום: כמו שאמרו, זה התפתח ונהייה הרבה יותר מסוכן.
יפעת שאשא ביטון: יצירתיות של פעם.
יגאל גואטה: המפתחות כבר לא שווים, הכול מוכן.
<דליה ירום: מה שחושב לי להגיד, באמת גם "בטרם", אנחנו כנראה מקבלים את אותו המידע.
<דליה ירום: שני דברים אני רוצה להגיד, כשאנחנו יושבים בוועדות תקינה, התקנים הישראלים הם היום תקנים מאומצים, מדינת ישראל מחויבת לאמץ תקנים, התקן לצעצועים הוא תקן מאוד מיוחד כי וועדת התקינה מצאה לנכון להסביר את ההיגיון מאחורי כל קביעה.
<דליה ירום: אחד הדברים שוועדת התקינה תמיד אומרת זה, 'חבר'ה, אנחנו צריכים לתת לילדים גם לשחק'.
<דליה ירום: אני כרגע לא מדברת על חומרי הנפץ, אני לא מדברת על הנפצים והזיקוקים שזה תחת התקן של זיקוקים.
<דליה ירום: אני מדברת על הדברים היותר קטנים, שם הם אומרים: 'או.
<דליה ירום: קיי, אנחנו נותנים לילדים לשחק', פה אני מתחברת טוב למה שאביטל אמרה, אבל תחת תנאים מסוימים.
<דליה ירום: את התנאים האלה חייבים להסביר לילדים.
<דליה ירום: התקנים, באיזה שהוא מקום נותנים להורים מחויבות, כי אנחנו מחויבים לתת להם את ההסבר וההורים חייבים להסביר.
<דליה ירום: קודם כל מתחילים בזה שהדברים מותרים לילדים מגיל 8.
<דליה ירום: אני לא ראיתי הורה בחנות כשהילד מבקש פיקות והוא אומר לו: 'לא, לא, זה מגיל 8 למרות שאתה בן 5' ולמרות שכתוב שם באותיות קידוש לבנה שזה מיועד לילדים מגיל 8.
<דליה ירום: הורים לעיתים קונים את זה לעצמם.
<דליה ירום: זה דבר אחד, פה באמת זה הקטע של ההסברה.
<דליה ירום: לדוגמה, התקן קובע, אביטל בטח יודעת שיש לא מעט תאונות שהילדים אפילו מחזיקים את הפיקות האלה בכיסים.
<דליה ירום: נופלים, הפיקות מתפוצצות בכיס.
<דליה ירום: בשנה שעברה היו כמה מקרים כאן.
<דליה ירום: כתוב, פשוט צרך להקריא לילדים או להגיד להם: 'תשתמשו בצורה נכונה', כי אחרת, לבוא ולמנוע לגמרי, כנראה אי אפשר למנוע מהם את שמחת החג.
<דליה ירום: זה בהיבט - - -
יפעת שאשא ביטון: גם לא רוצים.
יפעת שאשא ביטון: אנחנו רוצים, כמו שאת אמרת, שזה יעשה באופן מבוקר ושזה יעשה על ידי, או באמצעות צעצועים שהם מורשים ועברו את הבדיקה שנדרשת.
יפעת שאשא ביטון: אני חושבת שהקריאה פה בעיקר, זה גם מה שביטא חבר הכנסת יגאל גואטה, זה כל הצעצועים הפיראטים שנכנסים הנה ללא השגחה וללא פיקוח.
<דליה ירום: פה באמת התקינה מאוד נותנת מענה לדברים האלה, אבל כמו שאמר ישראל משען, אני חושבת שהחוק לצעצועים מסוכנים יכול לעשות הרבה מאוד סדר.
<ישראל משען: עכשיו זה על שולחנכם.
יפעת שאשא ביטון: חבר הכנסת מסעוד גנאים בבקשה.
מסעוד גנאים: תודה גברתי היושבת ראש.